stanford-oval/wikipedia huggingface dataset:
יעקב שמואל צורי
ביוגרפיה

צורי נולד בשנת 1884 בפיליצה, פרוור של העיר צ'נסטוחוב שבדרום-מערב פולין הקונגרסאית, למשפחת שיזק (Rzezak; בכתיב גרמני: Schesak). למד בישיבתו של הרב אברהם בורנשטיין מסוכטשוב. בהמשך למד בגרמניה ובצרפת סוציולוגיה, היסטוריה ומשפט בערך בשנת 1914 הוא עלה לארץ ישראל, התיישב בירושלים, ולימד בעיר, בבית הספר לגננות עבריות ובגימנסיה העברית, בשנים 1914–1924. הוא כתב מאמרים רבים בעיתון "דואר היום" בנושאי עיסוקו ועל אישים בני התקופה. ב-1923 נישא למלכה חורגין. בשנת 1924 נסע לצרפת בעקבות מחלה, ובה ולאחר מכן בלונדון עסק במחקריו בתלמוד ובמשפט עברי.
צורי נודע כחוקר מקורי, שחלק מחידושיו נתקבלו על ידי חכמי דורו ואחרים נחשבו למוזרים. חידושו הגדול הראשון היה ההבחנה בין תורתם של חכמי דרום ארץ ישראל לבין חכמי הגליל. לטענתו, מדובר בשתי אסכולות שונות, אשר עברו לסורא ונהרדעהא-פומבדיתא, בהתאמה. האסכולה הצפונית חותרת למצוא הבדלים בין מקרים הקובעים דינים שונים, באופן התואם את הנומינליזם, בעוד האסכולה הדרומית וממשיכה רב חתרו ליצירה אחדותית של כללים.
בהמשך חייו ביקש להכין קודיפיקציה של המשפט העברי, אך הספיק להכיון רק מספר ספרים בנושא.
צורי נפטר בשנת 1943 ולא השאיר אחריו מי שיאמר עליו קדיש.
ספריו

ספר רעיונות התלמוד: עם מאמר תוכני הידיעה האנושית, פריז: N. L. Danzig, תרס"ט.
תולדת הדרומים ביחסיהם אל הגלילים בתקופת האמוראים, פריז: דפוס Danzig, תרע"ד.
תולדות דרכי הלמוד בישיבות דרום, גליל, סורא ונהרדעא, ירושלים: דפוס אחדות, תרע"ד.
תולדות הדרומים, ורשה: מרכז, תרפ"ד.
השפוט על לא ריב במשפט העברי, ירושלים: הסולל, תרפ"ד. (חוברת)
רבי עקיבה, ירושלים: ספריה לביוגרפיות תלמודיות, תרפ"ד.
רב אשי, ירושלים – בילגוריי: ספריה לביוגרפיות תלמודיות: דפוס נ’ קראנענבערג, תרפ"ד.
רב: ביוגרפיה תלמודית, ירושלים: ציון רוהלד, תרפ"ה.
רבי יוסי בר חנינא מקסרין, ירושלים: ספריה ביוגרפית-תלמודית (דפוס ציון), תרפ"ו.
תולדות המשפט הצבורי העברי , פריז: Imprimerie D'art Voltaire, תרצ"א–תרצ"ז.
כרך א: שלטון הנשיאות והועד: תקופת התלמוד: ספר א: מבוא כוללות, תרצ"א; ספר ב: תקופת רבי יהודה הנשיא, תרצ"א.
כרך א: ספר ג, חלק א: תקופת רבן גמליאל ברבי הנשיא III; תקופת ר’ יהודה הנשיא II, לונדון: י’ נרודיצקי, תרצ"ג.
כרך א, ספר ג, חלק ב: תקופת רבן גמליאל ברבי הנשיא III, תקופת ר’ יהודה הנשיא II: ישיבת ר’ חנינא בר חמא בצפורי, לונדון: י’ נרודיצקי, תרצ"ד.
שלטון ראשות הגולה והישיבות: תקופת רב נחמן בר יצחק ראש הכלה וראש הישיבה (ד"א פ’ – ד"א קט"ו – 320–355), תל אביב: מצפה, תרצ"ט.
תורת המשפט האזרחי העברי , לונדון: מ"ל ציילינגאלד, תרצ"ד–תרצ"ז:
כרך א: שיטת הטענות, תרצ"ד.
כרך ב: הערעורים (על חוזים ויתר המעשים והעסקים המשפטיים) (חלק א), תרצ"ה.
כרך ג: משפט הנזיקין (חלק א), תרצ"ז.
תורת המשפט האזרחי העברי: ההיפותיקי, לונדון: החברה למחקר ולעריכת המשפט העברי, תש"ד.
Rabbi Jochanan: der erste Amoräer Galiläas, Berlin: M. Poppelauer, 1918. (בגרמנית)
לקריאה נוספת

שמואל לנדמן, 'יעקב שמואל צורי' (יזכור), מצודה (קובץ לשאלות החיים, למדע ולספרות) ב (תש"ד). (נדפס שטב בתוך: י"ש צורי, ההיפותיקי, תש"ד, עמ' 1–5.) (רשימה ביוגרפית)
יעקב קופל מיקלישנסקי, 'י. ש. צורי', בתוך: שמואל ק. מירסקי, אישים ודמויות בחכמת ישראל באירופה המזרחית לפני שקיעתה, ניו יורק: עוגן על יד ההסתדרות העברית באמריקה; תל אביב: דפוס מל"ן, תשי"ט, עמ' 338–352.
עמיחי רדזינר, תלמיד חכם שלא נספד כהלכה: יעקב שמואל צורי ומחקריו במשפט העברי על רקע תולדות מחקר תחום זה, שנתון המשפט העברי כג, תשס"ה, עמ' 253–349
נספח: ביבליוגרפיה של כתבי יעקב שמואל צורי, עמ' 345–349.
הערות שוליים

1 2  Shamai Kanter, 'I. H. Weiss and J. S. Zuri,' in: Jacob Neusner (Ed.), The Formation of the Babylonian Talmud, Leiden: E.J. Brill (Studia Post-Biblica), 1970, pp. 19-22.
1 2  המדע הארצישראלי, הצבי, 17 ביולי 1914.
↑  מכתב אל המערכת, הצפירה, 29 ביוני 1914.
↑  חיים מיכל מיכלין, יעקב שמואל צורי (ספריו ומאמריו), דואר היום, 18 בינואר 1923, המשך, 19 בינואר 1923.
↑  במקום הזמנה פרטית, דואר היום, 18 בפברואר 1923.
↑  בחברת המשפט העברי, דואר היום, 10 בפברואר 1924.
1 2 3  א. ז. א., על שהלכו ואינם, דבר, 23 במאי 1943.
| --- | --- |
בקרת זהויות :  NLI: 987007281266105171  GND: 127383069  ISNI: 0000 0000 5084 224X  LCCN: no93001052  NTA: 265523281  SUDOC: 242124739  VIAF: 20702985   WorldCat (עם VIAF): 20702985
בית טיירל

סמל בית טיירל
בית טיירל (באנגלית: House Tyrell) הוא אחד ממשפחות האצולה בסדרת הפנטזיה שיר של אש ושל קרח מאת ג'ורג' ר. ר. מרטין.
פרטים

בית טיירל שולט על רמת גנים (High Garden) שנמצאת בארצות השפע (The Reach) שבדרום-מערב יבשת וסטרוז. בית טיירל הוא בית עשיר וחזק, שני בעושרו רק לבית לאניסטר. המוטו שלהם הוא "כוחנו בצמיחה" (במקור באנגלית: "Growing Strong").
דמויות בבית טיירל > מארג'ארי טיירל

מארג'ארי טיירל היא נכדתה היפה והמתוקה של ליידי אולנה, המטריארכית שעומדת בראש הבית. מארגארי ידועה ביופיה ובאופיה הכובש, ומקסימה בנחמדותה ובלבביותה את סובביה. היא מקפידה לטפח תדמית טובה ולבבית, ומתחבבת על פשוטי העם.
באירועי עימות המלכים נשאה מארג'ארי מטעמי תועלת לרנלי באראתיאון, אחיו ההומוסקסואל של המלך רוברט הטוען לכתרו, שניהל רומן עם אחיה של מארג'ארי, לוראס, אף הוא הומוסקסואל. אחרי רציחתו של רנלי בידי אחיו ואחרי שבית לאניסטר כרת ברית עם בית טיירל, מארג'ארי מתארסת למלך ג'ופרי האכזר. במשתה שלפני החתונה ג'ופרי מורעל למוות, ומארג'ארי מתחתנת עם אחיו הצעיר, טומן. מאוחר יותר נחשף שמאחורי הרצח עומדים פיטר בייליש ואולנה טיירל, שלא רצתה שנכדתה תתחתן עם "המפלצת הזאת" בהתייחסה לאופיו הסאדיסטי והלא-יציב של ג'ופרי.
דמויות בבית טיירל > לוראס טיירל

לוראס טיירל הידוע בכינוי "אביר הפרחים" הוא נכדה הצעיר של ליידי אולנה. הוא לוחם מיומן ועדין, ונעים הליכות. מונה לחבר במשמר המלך כאשר רנלי באראתיאון  תבע את כס המלוכה. בסדרת הטלוויזיה הוא מתואר כהומוסקסואל מוצהר וניהל רומאן עם רנלי עד להירצחו.
אחרי שבית טיירל כרת ברית עם בית לאניסטר, טיווין לאניסטר מייעד את בתו, המלכה האם סרסיי לאניסטר, להינשא ללוראס ולהעמיד לו יורש. בשל כך סרסיי רוקמת תוכנית שבה כת "הדרורים החופשיים" תאסור את לוראס באשמת ניאוף והומוסקסואליות ובכך תיפטר ממנו בעבורה.
דמויות בבית טיירל > אולנה טיירל

אולנה טיירל, המכונה גם בתואר "מלכת הקוצים", היא המטריארכית ("האם הגדולה") הממולחת של בית טיירל, העומדת בראש הבית ומנהלת אותו. היא חריפה וערמומית, וסגנון דיבורה עוקצני (ומכאן כינויה), אך חביבה. היא מתייחסת בחביבות לסאנסה סטארק שסובלת מהתעללות מצד סרסיי וג'ופרי לאניסטר. והיא יחד עם פיטר בייליש עמדה מאחורי הרעלתו של המלך ג'ופרי מאחר שלא רצתה שנכדתה מארגארי תתחתן עם מפלצת סאדיסטית שכמותו.
דמויות בבית טיירל > מייס טיירל

מייס טיירל הוא בנה של אולנה ואביהם של מרג'רי ולוראס. הוא חבר במועצה הקטנה של המלך.
יוסי בן דוד (פזמונאי)

| --- | --- |

יוסי בן דוד
 לידה:  1966 (בן 58 בערך) שער אפרים
 מדינה:  ישראל ישראל
 עיסוק:  פזמונאי, מפיק מוזיקלי ומלחין
יוסי בן דוד (נולד ב-1966) הוא פזמונאי, מפיק מוזיקלי ומלחין ישראלי.
ביוגרפיה

בן דוד נולד במושב שער אפרים ליצחק ושרה בן דוד. במהלך נערותו עבד בשירותו של בן דודו הזמר חיים משה והכיר את עולם המוזיקה תוך כדי.
את צעדיו הראשונים כמפיק מוזיקלי החל כשניהל זמר אלמוני בזמנו בשם פיני חדד, הפיק לו אלבום כתב והלחין לו את השיר "עינייך השחורות" והביא אותו לפריצה עם השיר "לא לבד" שכתב והלחין אביחי מליחי.
אחרי תקופתו עם חדד, פתח בן דוד חברת הפקות על שמו בה ייצג את הזמר לידור יוספי וכתב לו ולבן דודו - חיים משה את השיר "תני לי", ועם השיר "ראש בראש" שכתב והלחין.
לאחר מכן כתב את השיר "אל תלכי לי" לזמר אייל גולן. בו בזמן הפיק את האוסף המצליח "שניים סוכר" שכללו דואטים שרבים מהם נכתבו או הולחנו על ידי בן דוד בו השתתפו זמרים רבים.
לאחר מכן, פתח אולפן הקלטות ברמת גן וצירף לשירותו את נאור סינואני שעבד בתחילה כטכנאי הקלטה באולפנו. משם המשיך להפיק את האוסף שניים סוכר וגם את האוסף "עבודה עברית" שרים עוזי חיטמן לזכרו של עוזי חיטמן.
משיריו

לאייל גולן: "הוזה אותך מולי", "רצתי אחרייך", "אל תלכי לי", "על חבל דק", "אל תלכי", "את שלי אני שלך", "נראתה לאחרונה"
לליאור נרקיס: "אתן לך שנים" ,"העיניים שלי", "תרקדי"
לליאור נרקיס וחיים משה: "אותך לצידי"
לחיים משה: "סלחי לי"
לעומר אדם: "מאושרת"
לעופר לוי ואייל גולן: "רצתי אחרייך"
לאבי סינואני: "רציתי להגיד לך", "מה קורה איתך"
לשרית חדד: "כמו סינדרלה", "בא לי", "אהבה בתוכי" ועוד
תחרות השחמט בסנקט פטרבורג ב-1914

חוסה ראול קפבלנקה, בתחרות שחמט
תחרות השחמט של סנקט פטרסבורג 1914 הייתה אחת מתחרויות השחמט המפורסמות של תחילת המאה העשרים. היא כללה כמעט את כל השחמטאים המובילים של אותה תקופה, וזכה בה אלוף העולם עמנואל לסקר, שניצח בדוחק את אלוף העולם לעתיד חוסה ראול קפבלנקה. אלוף עולם עתידי נוסף, אלכסנדר אלכין, סיים שלישי, לפני המתמודדים לשעבר באליפות העולם זיגברט טאראש ופרנק מרשל.
| # | שחקן | מוקדמות | 1 | 2 | 3 | 4 | 5 | סך הכל |
| --- | --- | --- | --- | --- | --- | --- | --- | --- |
| 1 | עמנואל לסקר | ½6 | ** | ½1 | 11 | 1½ | 11 | ½13 |
| 2 | חוסה ראול קפבלנקה | 8 | ½0 | ** | ½1 | 10 | 11 | 13 |
| 3 | אלכסנדר אלכין | 6 | 00 | ½0 | ** | 11 | 1½ | 10 |
| 4 | זיגברט טאראש | ½6 | 0½ | 01 | 00 | ** | 0½ | ½8 |
| 5 | פרנק מרשל | 6 | 00 | 00 | 0½ | 1½ | ** | 8 |
רקע

התחרות נערכה לרגל חגיגות העשור של אגודת השחמט של סנקט פטרבורג. נשיא הוועדה המארגנת היה פיטר פטרוביץ' סבורוב. חברי הוועדה היו: בוריס מליוטין, פטר אלכסנדרוביץ' סבורוב ואו' סוסניצקי. הם התכוונו להזמין את עשרים שחקני השחמט המובילים בעולם, עם אלוף העולם עמנואל לסקר, המתמודדים חוסה ראול קפבלנקה ועקיבא רובינשטיין, ושני הזוכים באליפות הכל-רוסית 1913/14 (אלכסנדר אלכין ואהרון נימצוביץ'). עמוס ברן, ריצ'רד טייכמן ושמעון וינאוור סירבו מסיבות שונות. מהצד השני, אולדז'יץ' דוראס, ג'זה מרוצי, קרל שלכטר, רודולף שפילמן, סביאלי טרטקובר, מילאן וידמאר ומקס לא נכללו בגלל המתיחות של רוסיה עם האימפריה האוסטרו-הונגרית בשנת 1914. לבסוף, אחד עשר שחקנים מובילים מגרמניה, צרפת, בריטניה, ארצות הברית, קובה והאימפריה הרוסית השתתפו בתחרות.
משחקים מוסברים (באנגלית)

אהרון נימצוביץ' מול חוסה ראול קפבלנקה, 21.4.1914, Witsch Hunt   Nimzowitsch vs Capablanca   St. Petersburg (1914)
חוסה ראול קפבלנקה מול פרנק מרשל, 22.4.1914, Dangerous Game   Capablanca vs Marshall   St. Petersburg (1914)
עקיבא רובינשטיין מול חוסה ראול קפבלנקה, 24.4.1914, Champion's Mindset   Rubinstein vs Capablanca   St. Petersburg (1914)
חוסה ראול קפבלנקה מול עמנואל לסקר, 28.4.1914,Finally, The World Champion!   Capablanca vs Lasker   St. Petersburg (1914)
אלכסנדר אלכין מול חוסה ראול קפבלנקה, 29.4.1914, The Lazy Cuban   Alekhine vs Capablanca   St. Petersburg (1914)
אלכסנדר אלכין מול חוסה ראול קפבלנקה, 29.4.1914, Great Day for Alexander!   Alekhine vs Capablanca   St. Petersburg (1914)
חוסה ראול קפבלנקה מול אוסיפ ברנשטיין, 30.4.1914, The Brilliancy Prize!  Capablanca vs Bernstein  St. Petersburg (1914)
זיגברט טאראש מול חוסה ראול קפבלנקה, 2.5.1914, Strange Doctor   Tarrasch vs Capablanca   St. Petersburg (1914)
חוסה ראול קפבלנקה מול דוד ינובסקי, 3.5.1914, Unstoppable!   Capablanca vs Janowski   St. Petersburg (1914)
איזידור גונסברג מול חוסה ראול קפבלנקה, 5.5.1914, King's Gambit!   Gunsberg vs Capablanca   St. Petersburg (1914)
חוסה ראול קפבלנקה מול ג'וזף הנרי בלקברן, 6.5.1914,  The Black Death   Capablanca vs Blackburne   St. Petersburg (1914)
חוסה ראול קפבלנקה מול עמנואל לסקר, 11.5.1914, Stop Trying to Hit Me and Hit Me!   Capablanca vs Lasker   St. Petersburg (1914)
זיגברט טאראש מול חוסה ראול קפבלנקה, 12.5.1914, There's Nothing to Do Here   Tarrasch vs Capablanca   St. Petersburg (1914)
חוסה ראול קפבלנקה מול פרנק מרשל, 14.5.1914, Attack and Defend!   Capablanca vs Marshall   St. Petersburg (1914)
עמנואל לסקר מול חוסה ראול קפבלנקה, 18.5.1914, League of Legends   Lasker vs Capablanca   St. Petersburg (1914)
חוסה ראול קפבלנקה מול זיגברט טאראש,  19.5.1914, Game that Haunts   Capablanca vs Tarrasch   St. Petersburg (1914)
פרנק מרשל מול חוסה ראול קפבלנקה,  21.5.1914, Going All In   Marshall vs Capablanca   St. Petersburg (1914)
עמנואל לסקר מול פרנק מרשל, 22.5.1914,Winning Big!   Lasker vs Marshall   St. Petersburg (1914)
חוסה ראול קפבלנקה מול אלכסנדר אלכין,  22.5.1914, This is the End   Capablanca vs Alekhine   St. Petersburg (1914)
הערות שוליים

↑  פרטים ותמונות מתחרות השחמט
↑  Monthly List: April 1914 rating list, www.chessmetrics.com
↑  Chessmetrics Summary for 1914-1915, www.chessmetrics.com
↑  The Saburovs by Edward Winter, www.chesshistory.com
ורטיגו (טיסה)

וֶרְטִיגוֹ הוא אובדן התמצאות מרחבית. המונח בעברית מוכר בעיקר בהקשרים של טיסה בהן הוא מתאר אובדן יכולת ההתמצאות במרחב כתוצאה מאובדן סימנים ויזואליים שנובע מתנאי אל-ראות, כגון טיסה בתוך עננים כבדים, ערפל או טיסה בלילה חשוך מעל ים, ולעיתים אף מעל יבשה. המונח ורטיגו נפל משימוש לתיאור תופעה זאת ברוב המצבים אך נשאר בשימוש בעברית והוא בעל קשר לתסמין הרפואי באותו שם שמתאר תופעה שונה: ורטיגו, שהוא איבוד שיווי משקל ואיזון עצמי בגלל בעיה באוזן הפנימית, לעומת ורטיגו בטיסה המתאר בעיה הנובעת מפרשנות שגויה לתחושה מהאוזן הפנימית.
כדי להתמודד עם הבעיה הזו, טייסים מאומנים לטוס תוך התייחסות לנקודות ציון בולטות במרחב ואל מכשירי הכיוון והניווט, כגון מצפן, מד גובה, מד אופק מלאכותי ועוד.
בעת אובדן היכולת להתייחס לנקודות ציון חיצוניות, ישנה נטייה טבעית לטייס לאבד במהירות את תחושת המרחב, ולחוש שהוא טס בכיוון, גובה ומהירות שונים מהמציאות. תאונות מטוסים רבות התרחשו עקב ורטיגו. במקרים רבים סברו הטייסים שהם עולים כלפי מעלה, בעוד שלמעשה היו הפוכים על גבם, וטסו לכיוון הקרקע.
בתעופה נפוץ המושג הלועזי Spatial Disorientation (או בראשי תיבות: SD) וגורם זה אחראי לכ-25 אחוז מכלל התאונות הקטלניות בתעופה צבאית ואף בעל אחוז תאונות גדול יותר בהקשר של הגורם האנושי בתעופה.
הערות שוליים

↑  Fred H. Previc, William R. Ercoline, 1. Spatial Disorientation in Aviation: Historical Background, Concepts and Terminology., Progress in Astronautics and Aeronautics vol 203: Spatial Disorientation in Aviation, American Institute of Aeronautics and Astronautics, 2004, עמ' 1
ערך זה הוא קצרמרבנושא תעופה ובנושא רפואה. אתם מוזמנים לתרום לוויקיפדיה ו.
| תעופה • תעופה צבאית • תעופה אזרחית |
| --- | --- | --- |
| עקרונות | אווירודינמיקה • כוח עילוי • גרר • מספר מאך • זווית התקפה • הזדקרות • פרופיל אווירודינמי • עומס כנף • מערבולת • אפקט קואנדה • יחס גלישה • פינת ארון המתים | מטוס פעלולים ציור של כדור פורח מסוק |
| כלי טיס | מטוס • מסוק • כדור פורח • ספינת אוויר • דאון • המראה ונחיתה אנכית (VTOL) • המראה ונחיתה קצרה (STOL) | מטוס פעלולים ציור של כדור פורח מסוק |
| מבנה | כנף • כנפון קצה־כנף • מדף • מאזנות • ספוילר • מעצור אוויר • מוטת כנפיים • כונס אוויר • כני נסע • הגה גובה • הגה כיוון • תא הטייס • משטחי היגוי • קנארד | מטוס פעלולים ציור של כדור פורח מסוק |
| הנעה | מנוע בעירה פנימית • מנוע כוכבי (רדיאלי) • מדחף • מנוע סילון • היפוך דחף • מנוע מגח סילון • מנוע על-מגח סילוני • מנוע רקטי • חשמל | מטוס פעלולים ציור של כדור פורח מסוק |
| תופעות | גלגול הולנדי • צימוד אינרציאלי • בום על-קולי • התעבות סביב כלי טיס • אוסצילציה • ורטיגו • התקרחות | מטוס פעלולים ציור של כדור פורח מסוק |
| מערכות | מחווני טיסה • צינור פיטו • מכל דלק נתיק • מצנח בלימה • אוויוניקה • מערכת בקרת טיסה • חיווט תעופתי • קופסה שחורה | מטוס פעלולים ציור של כדור פורח מסוק |
| שלבי טיסה | הסעה ודחיפה • המראה • טיפוס • הנמכה • שיוט • נחיתה • אווירובטיקה • הקפה | מטוס פעלולים ציור של כדור פורח מסוק |
| מקצועות | צוות אוויר • טייס  • מהנדס טיסה • צוות קרקע • הנדסת אווירונאוטיקה | מטוס פעלולים ציור של כדור פורח מסוק |
מונחים בתעופה
זברה פינק

| זברה פינק |
| --- | --- |
 זברה פינק
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: אסטרילדיים
סוג:: Taeniopygia
מין:: זברה פינק
שם מדעי
 Taeniopygia guttata ‏וייו, 1817

להקת זברות פינק.
זברה פינק בגן חיות.
זברה פינק (שם מדעי: Taeniopygia guttata) היא מין של ציפור בסוג Taeniopygia ממשפחת האסטרילדיים. סוג פרוש (פינק) זה נפוץ במיוחד בקרב מגדלי ציפורים ברחבי העולם, הן בשל עמידותו המתאימה למגדלים מתחילים והן בשל מגוון מוטציות צבעיו שמהווה אתגר גידול גם למגדלים מתקדמים יותר.
תיאור

אורכן של ציפורים אלו הוא כ-10 עד 10.5 ס"מ; אורך כנפיהן כ-3.5 ס"מ. לזכר גוף אפור עם מעין סינר שחור בחלק התחתון של החזה. מעל החזה, מתחת למקור, פּספּוס שחור לבן. צבעו של האזור שמתחת לכנפיים הוא חום-חלודה עם נקודות לבנות. בטנו של הזכר לבנה וזנבו שחור עם פסים לבנים החוצים אותו, על לחייו כתם כתמתם ועגול, ומתחת לעיניים יורדים פסים דקים שחורים. מקורו אדום כאשר בין המקור לעין יש צבע לבן. הנקבה בעלת צבע אפור, ללא צבע בלחייה, ומתחת לעיניה יורדים פסים דקים שחורים; בשונה מן הזכר מקורה כתום.
סביבת המגורים הטבעית של הזברה פינק היא במדבריות אוסטרליה. בדומה לציפורים אחרות הזברה פינק ניזונה מזרעים ונבטים ממשפחת הדגניים.
מין זה הוא מין מונוגמי ובני הזוג יישארו יחדיו עד למותו של אחד מהם. בעת עונת ההזדווגות הזכר ימצא נקודת קינון מועדפת ויבנה בסיס לקן בצורת סלסלה, ישיר לנקבה ויציג לה את ריקוד החיזור שלו. כאשר הנקבה מעוניינת הזכר יצביע על מקום הקינון המועדף עליו, על ידי השמעת קולות קינון, ואם הנקבה תאשר את מקום הקינון (על ידי הצטרפותה להשמעת קולות הקינון) תתבצע ההזדווגות. לאחר ההזדווגות הזוג משתמש בכל חומר על מנת לבנות את הקן שלהם. בשעות ערב מתכרבל הזוג בקן וכשבוע לפני ההטלה הקן מוכן בשלמותו. הנקבה מטילה 3 עד 6 ביצים. הדגירה מתחילה החל מהביצה השלישית ושני בני הזוג משתתפים בה. לאחר 12 עד 14 ימי דגירה בוקעים הגוזלים, כשהם עיוורים. בתוך 7 עד 10 ימים הגוזלים פוקחים עיניים ולאחר היום השלישי ניתן כבר לשמוע את הגוזלים מצייצים ומבקשים מזון מהוריהם בקולות תחינה. במין זה ידוע שקיים סוג תקשורת מיוחד מכוון-צעירים.
שלושה שבועות לאחר מכן יוצאים הגוזלים מן הקן, אך נותרים תלויים בהוריהם כשבועיים-שלושה נוספים.
ווקליזציה

רק זברה פינק זכרים שרים, ולכל זכר יש שיר אישי. בין הגילאים 25 ל-90 יום, הזכרים הצעירים לומדים לשיר על ידי חיקוי שירים של מבוגרים, ולפעמים על ידי חיקוי שירים של צעירים אחרים.
מוטציות

ישנן עשרות סוגי מוטציות (ושילובים ביניהם), המתחלקות ל-3 סוגי גנים: Sex Link (המוטציות הנפוצות ביותר), Reccesive ו-Dominant, כגון:
Black Cheek, BC - נראית כמו ציפור הבסיס רק שהלחיים, והחום-חלודה שמתחת לכנפיים נצבע בשחור.
Black Face, BF - אזור הפנים נצבע בשחור.
Florida Fancy, FF - צבע גוף ציפור הבסיס נצבע בצבע "קרמי" עדין.
מוטציות > טבלת מוטציות

| מוטציה | גן | ראשי תיבות |
| --- | --- | --- |
| Normal Grey | - | NG |
| Light Back | Sex Link | LB |
| Fawn | Sex Link | F |
| Chestnut Flanked White | Sex Link | CFW |
| White | Reccesive | W |
| Peid | Reccesive | P |
| Black Cheek | Reccesive | BC |
| Florida Fancy | Reccesive | FF |
| Black Breasted | Reccesive | BB |
| Penguin | Reccesive | PNG |
| Yellow Beak | Reccesive | YB |
| Orange Breasted | Reccesive | OB |
| Black Face | Dominant | BF |
| Crested | Dominant | Cr |
| D. Silver | Dominant | DS |
| Agate | Reccesive | Ag |
| Frizzle | Reccesive | FR |
| Cheek Less | Reccesive | CL |
| charcol | Reccesive | - |
| gizoomd | Reccesive | - |
ראו גם

פרוש (סוג ציפור)
ציפורי שיר
מונוגמיה בבעלי חיים
הערות שוליים

↑  זברה פינק באתר הרשימה האדומה של IUCN
↑   גדעון לב, כמו בני אדם, גם לדולפינים יש שפה מיוחדת שבה הם פונים לצאצאים, באתר הארץ, 27 ביוני 2023
↑  Ofer Tchernichovski, Sophie Eisenberg-Edidin, Erich D. Jarvis, Balanced imitation sustains song culture in zebra finches, Nature Communications 12, 2021-05-07, עמ' 2562 doi: 10.1038/s41467-021-22852-3
↑  Max Planck Society, Zebra finch males sing in dialects and females pay attention, Phys.org, ‏28 במרץ 2022
↑  Learning like a teenager, www.mpg.de (באנגלית)
↑  Alice Araguas, Bahia Guellaï, Philippe Gauthier et al, Design of a robotic zebra finch for experimental studies on developmental song learning, Journal of Experimental Biology, ‏10 בפברואר 2022
| --- | --- |
בקרת זהויות :  NLI: 987007534263905171  NKC: ph388511
המפלגה הלאומית ליברלית (רומניה)

| --- | --- |
סמל PNL
 מדינה:  רומניה 
 מייסד:  יון ברטיאנו 
 מנהיגים:  לודוביק אורבן (יו"ר החל מיוני 2017)
 תקופת הפעילות:  ינואר-מרץ 1875 ‏ 1990 – הווה
 אידאולוגיות:  ליברליזם שמרני, ליברליזם
 מטה:  Bulevardul Aviatorilor 86 בוקרשט
 מיקום במפה הפוליטית:  מרכז-ימין
 ארגונים בינלאומיים:  האינטרנציונל הליברלי ברית הדמוקרטים והליברלים למען אירופה
 צבעים רשמיים:  צהוב וכחול
 
 http://www.pnl.ro/
 
המפלגה הלאומית ליברלית (ברומנית: Partidul Național Liberal; בקיצור PNL) היא אחת המפלגות החשובות ברומניה ששיחקה בזמנו תפקיד חשוב במודרניזציה של המדינה והחברה הרומנית. הוקמה לראשונה תחת שם זה ב-24 במאי 1875 והפכה לאחת "המפלגות ההיסטוריות" של רומניה, שהרכיבה 30 מתוך 87 הממשלות. פעילותה נאסרה בשנים 1938–1944 בימי הדיקטטורה המלכותית והמשטר הצבאי-פאשיסטי ונאסרה שוב לחלוטין על ידי המשטר הקומוניסטי בשנים 1948–1989. באותן השנים מנהיגיה נרדפו ונכלאו בימי המשטר הקומוניסטי או שנאלצו להימלט לגלות. המפלגה קמה מחדש אחרי נפילת הקומוניזם ברומניה במהפכה הרומנית (1989). סיסמת המפלגה היא "בכוחות עצמנו".
המפלגה מיוצגת בימינו על ידי 51 מתוך 176 חברי הסנאט ו-55 מתוך 334 חברי בית הנבחרים. בפרלמנט האירופי היא מיוצגת על ידי 5 מתוך 33 נציגי רומניה.
היסטוריה

המפלגה הוקמה בשנת 1875 כ"מפלגה ליברלית" תחת הנהגתם של יון ק. ברטיאנו ושל
קונסטנטין א. רוסטי, מהמשתתפים הבולטים במהפכות 1848 ברומניה.
היסטוריה > שלהי המאה ה-19 ומחצית הראשונה של המאה ה-20 עד לתום מלחמת העולם השנייה

יון ק. ברטיאנו היה המנהיג הבלתי מעורער של המפלגה עד למותו בשנת 1891. מפלגתו שלטה בשנים 1876–1888, השנים שבהן רומניה השתתפה במלחמת רוסיה-טורקיה בשנים 1877–1878 והוכרה בעקבותיה כמדינה עצמאית בוועידת ברלין בשנת 1878. בתקופתו רומניה הוכרזה כממלכה. אחרי 1888 רסני השלטון עברו לידי המפלגה השמרנית. (1888–1895). בימי ה"בל אפוק"
בצומת המאות 19 ו-20 ,בשנים 1895–1916 רומניה הונהגה מיוזמת המלך קרול הראשון על ידי "רוטציה ממשלתית" (rotativa guvernamentală) -כשהמפלגה הליברלית והשמרנית התחלפו לסירוגין כל 4 שנים בשלטון. אחרי מותו של בריטאנו ראשי הממשלה הליברלים היו דימיטריה ברטיאנו (1891–1892), הנסיך דימיטריה סטורדזה (1892–1908), יון י.ק. ברטיאנו (1908–1927) שעמד בראש הממשלה בשנים הגורליות של מלחמת העולם הראשונה ואיחוד האזורים המיושבים ברומנים ברומניה הגדולה.
אחרי מלחמת העולם הראשונה ההתפוררות והרדיקליזציה של הזירה הפוליטית הרומנית לא איפשרה יותר את מנגנון הרוטציה. בשנים בין שתי מלחמות העולם המפלגה הלאומית ליברלית הייתה המפלגה הפוליטית החזקה ביותר. היא הרכיבה כמה מהממשלות והייתה יוזמת החוקה משנת 1923. היא הנהיגה את רומניה ללא הפסקה בין 1914–1919, עם הפסקה קצרה במרץ-נובמבר 1918, כאשר, בדומה למפלגות ליברליות אירופיות אחרות הפסידה את הבחירות שהן ארגנו על בסיס זכות ההצבעה האוניברסלית. אחרי תקופה קצרה של התארגנות והרחבת הפעילות לשטחים שאוחדו עם רומניה, הליברלים חזרו לשלטון ומשלו בשנים 1922–1929 (עם הפסקה בין מרץ 1926 – יוני 1927) ובשנים 1933–1937. בשנים 1922–1926 ממשלת יון י.ק. ברטיאנו הגשימה את האיחוד המנהלי והשלטון הריכוזי של הממלכה הרומנית. בשנים אלה התגשם השיקום הכלכלי של המדינה ויושמו כמה רפורמות כמו רפורמה אגררית (1921) והנהגת לוח השנה הגרגוריאני בשטחי הממלכה הישנה (1919).
ראש האופוזיציה באותה תקופה היה יוליו מאניו, יושב ראש לשעבר של המועצה המנהלת של טרנסילבניה ואחר כך יושב ראש מפלגת האיכרים הלאומית.
בשנים 1927–1930 בראש המפלגה עמד וינטילה ברטיאנו, אחר כך ב-1930–1933 יון ג. דוקה שנרצח על ידי הלגיונרים, ובשנים 1933–1950 קונסטנטין י.ק. ברטיאנו, שנעצר בסופו של דבר על ידי המשטר קומוניסטי, נידון לכלא ומת בבית הסוהר סיגט.
היסטוריה > שנות המשטר הקומוניסטי

פעילות המפלגה הלאומית ליברלית הושהתה בימי הדיקטטורה המלכותית של המלך קרול השני ובימי הרודנות הצבאית -פאשיסטית של המרשל יון אנטונסקו.
המפלגה שותפה בשלטון אחרי ההפיכה מ-23 באוגוסט 1944 שהביאה להדחת אנטונסקו ולסיום הברית בין רומניה ובין גרמניה הנאצית. היא פעלה עד נובמבר 1947 כשהוצאה מחוץ לחוק על ידי המשטר הקומוניסטי. חברי המפלגה נעצרו, נשפטו והושלכו לבתי כלא ידועים לשמצה בסיגט, איוד, ז'ילאבה, גרלה, בוטושאן, רמניקו סראט או במחנות לעבודות פרך בביקאז ובתעלת דנובה-הים השחור.
היסטוריה > אחרי 1989 "המפלגה הלאומית ליברלית" החדשה > התלכדויות מפלגתיות בהן השתתפה המפלגה הלאומית ליברלית

1998 - מפלגת הברית האזרחית - Partidul Alianța Civică
2002 - הברית למען רומניה - Alianța pentru România
2003 - איחוד כוחות הימין - Uniunea Forțelor de Dreapta
2008 - הפעולה העממית - Acțiunea Populară
2012–2014 - האיחוד הסוציאלי-ליברלי - Uniunea Social Liberală
מורשת פוליטית

המפלגה הייתה מעורבת בכמה אירועים מכוננים בהיסטוריה של העם הרומני - בייחוד בהשגת העצמאות בשנת 1877, בניית ממלכת רומניה בשנת 1881, המלחמה לאחדות האומה (1916–1918) ויצירת רומניה הגדולה ב-1918, הרפורמה האגררית בשנת 1921, השיקום הכלכלי אחרי מלחמת העולם הראשונה ואחרי השפל הגדול בשנים 1929–1933.
אחרי הקמתה מחדש בשנת 1989 הובילה המפלגה בתהליך כניסת רומניה לאיחוד האירופי בשנת 2007.